Forseti Úkraínu segir hafa tekist að riðla áætlunum Rússa um að ná höfuðborginni Kyiv á sitt vald. Bardagar eru á götum úti, íbúðablokk og skólar hafa verið sprengd.
Barist er á götum úti í höfuðborginni Kyiv og yfirvöld hvetja fólk til að leita skjóls nú á þriðja degi innrásar Rússa. Einnig er barist í borginni Odesa í suðri, í Kharkiv í norðri og loftárásir hafa verið gerðar á borgina Lviv í vestri. Þetta kom fram í ávarpi Volodymyrs Zelenský forseta í morgun. Hann segir að tekist hafi að riðla áætlunum Rússa um að ná yfirráðum yfir Kyiv á sitt vald og að koma sér frá völdum. Rússneski herinn hefur náð borginni Melitopol í suðausturhluta Úkraínu á sitt vald og er það stóra borgin sem Rússar ná að taka yfir frá innrás sinni
Forsetinn birti myndband af sér úti á götu í Kyiv í morgun og sagði ekkert hæft í sögusögnum um að hann hafi hvatt herinn til uppgjafar.
Here's the situation. I'm here. We won't lay down arms. We will defend our country, because our arms are our truth. Our truth is that it's our land, our country, our children and we will defend all of this. That's it. That's all I wanted to say. Glory to Ukraine.
Þetta er staðan, ég er hér og við leggjum ekki niður vopn. Við ætlun að verja landið okkar. Sannleikurinn er sá að þetta er okkar land, okkar börn og við verndum þetta allt. Lifi Úkraína, sagði forsetinn í morgun. Hann sagði Rússa hafa beitt öllum mögulegum tegundum vopna í morgun og sprengt skóla og blokk. Úkraínsk yfirvöld segja að 198 almennir borgarar hafi farist, þar á meðal þrjú börn.
Þá hvatti Zelenský Rússa til að þrýta á Pútín að stöðva innrásina og þakkaði þeim sem hafi hvatt til friðar. Forsetinn þrýsti á Evrópusambandið að taka ákvörðun um að hvort Úkraína fái aðild. Hann segir slíkt helstu sönnun þess hvort Úkraínumenn njóti stuðnings aðildarríkjanna.
